**Viber предлага на компаниите безплатен период за използване на бизнес съобщения**

*Кампанията ще продължи 3 месеца и ще им позволи да изпробват едно от бизнес решенията на Viber за директни разговори с клиентите*

**София, 7 април 2022**  - Като глобален лидер сред платформите за комуникация, **Viber** се превърна във водещо приложение, с което хората общуват със своето семейство, приятели и колеги, но също така и с любимите си брандове. Именно създаването на разговор е и в основата на решенията, които компанията предлага за бизнеса. Чрез тях брандовете могат да се свържат със своите клиенти директно в приложението, по един много по-личен и ангажиращ начин, и то във възхода на ерата на „[разговорната търговия](https://www.forbusiness.viber.com/en/blog/post/what-is-conversational-commerce/)“.

Компаниите, на които тепърва им предстои да изпитат ползите от директната интерактивна комуникация със своите клиенти, могат да изпробват [3-месечния безплатен период за „разговорни“ бизнес съобщения на Viber](https://b2b.viber.com/conversational-viber-business-messages-promo2022). Промоционалната кампания ще бъде активна от 4-ти април до 30-и юни за всички настоящи бизнес акаунти, както и за компании, които никога до сега не са използвали услугата „разговорни съобщения“ на Viber. Всеки бранд, който изпрати първото си такова съобщение в този период, получава 90 дни безплатни разговорни съобщения от датата на първото изпратено.

**Какви са ползите за бизнеса?** Разговорните съобщения във Viber се изчисляват на база „сесии.“ Сесията е 24-часов период, който позволява на компании и потребители да общуват многократно в рамките на един разговор – компанията може да изпрати до 60 съобщения в този времеви прозорец. Сесията започва след изпращане на съобщение от потребител към бранда, но брандът е таксуван само след отговор към потребителя. Сесията позволява на компании и потребители да участват в реални разговори помежду си, които помагат на бранда да реши проблемите на потребителите в реално време и да изгради по-силни и дълготрайни взаимоотношения с тях.

Въпреки че първоначално този тип съобщения, се използват за обслужване на клиенти, те биха могли да открият съвсем нови възможности за изграждане на взаимоотношения между бранд и потребител. Директната комуникация с консултант от компанията може да покрие много полета, от управление на поръчката и детайли на доставка, помощ в избирането на продукт и резервиране до управление на удовлетвореността след поръчката. Компаниите могат да стимулират продажбите си чрез интерактивна комуникация, да увеличат задържането на клиенти и да подпомогнат за по-доброто преживяване след покупката.

Проучвания показват, че **73%** от потребителите предпочитат да комуникират с компании, на които могат да пишат, вместо да се обаждат по телефона. **58%** вярват, че писането е най-бързият начин за комуникация с брандове. В допълнение, **74%** от потребителите предпочитат да си чатят с бизнеси, ако човек им отговаря в реално време.

Докато комуникацията между брандове и потребители постоянно се развива, бизнес съобщенията също се разрастват. Брандовете активно ползват усъвършенстваните услуги и възможности, които Viber им осигурява и числата го показват: През 2021 в България, Viber отчита растеж от **71%** сред всички видове изпратени бизнес съобщения и **237%** растеж конкретно при разговорните бизнес съобщения (поддръжка от консултанти).

[Бизнес съобщенията на Viber](https://www.forbusiness.viber.com/en/blog/post/conversation-not-monologue-engage-with-your-audience-on-viber/) за директна комуникация помагат за управлението на множество функции в един канал: Компаниите отговарят на нуждите на своите клиенти за директно общуване и създават възможности за подобряване на преживяването им във всяка стъпка от клиентската пътека.

Повече информация за промоционалната кампания можете да откриете [ТУК](https://b2b.viber.com/conversational-viber-business-messages-promo2022)

**За Rakuten Viber:**

В [Rakuten Viber](https://www.viber.com/) свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.